મઝહબીના એ છેલ્લા શબ્દો માત્ર શબ્દો નહોતા, ચાબુક હતા… અને એ ચાબુકના પ્રહારથી અજાણતા જ રાઠોડની આંખો વહેવા માંડી હતી. એના એ શબ્દોમાં કેટલાય દિવસોથી અંદર જ ધરબાઈને રહી ગયેલો રોષ સાફ વર્તાતો હતો. એના એટલા ગુસ્સા, અણગમા અને નફરત બાદ પણ એ રાઠોડ માટે ખુદાએ મોકલેલા ફરિશ્તાઓ જેવું કામ કરી ગઈ હતી. જો તેણે આ નોટ ન લખી હોત તો કેસનો ઉકેલ આવવો તો બાજુ પર રહ્યો હોત, એ પહેલા રાઠોડને નોકરીથી હાથ ધોવો પડત, અને બોનસમાં અપમાન થતું એ તો અલગ !